สัดส่วนการลงทุนสำหรับผู้ที่รับความเสี่ยงได้สูง ใช้หลักการลงทุนในตราสารหนี้เป็นเท่าไหร่
ก. 10%
ข. 8%
ค. 70%
ง. 30%
คำตอบที่ถูกต้องคือ ง.  เพราะว่า เพราะสัดส่วนการลงทุนสำหรับผู้ที่รับความเสี่ยงได้สูง ให้ใช้หลักการลงทุนในตราสารหนี้ 30%

สำหรับการจัดพอร์ตลงทุนในกองทุนรวมปี 2561 นี้ มีคำแนะนำดังนี้

หุ้นไทยและหุ้นจีนเป็นดาวเด่น สัดส่วนการลงทุนสำหรับผู้ที่รับความเสี่ยงได้สูง ให้ใช้หลักการหรือสูตรเดียวกับการลงทุนด้วยตัวเอง นั่นคือ ลงทุนในกองทุนหุ้น 70% อีก 30% ลงทุนในตราสารหนี้ โดยสัดส่วนที่ว่านี้ ให้แบ่งไปลงทุนในอสังหาริมทรัพย์ผ่านทรัสต์เพื่อการลงทุนในอสังหาริมทรัพย์ (รีท) สัดส่วน 10% ทีนี้มาลงลึกการจัดพอร์ตลงทุนในหุ้น ทั้งนี้แนะนำกองทุนหุ้นไทย 30% กองทุนหุ้นจีน 10% และกองทุนหุ้นเฮลท์แคร์ 10% สูตรที่แนะนำข้างต้น หากลงทุนอย่างน้อย 1 ปี คาดว่าให้ผลตอบแทนไม่ต่ำกว่า 8% อย่างไรก็ดีพอร์ตที่แนะนำนี้ควรลงทุนเป็นระยะเวลา 1-3 ปี เหตุผลที่ให้น้ำหนักหุ้นไทยมากที่สุด เนื่องจากเศรษฐกิจฟื้นตัวดีกว่าคาดจากการท่องเที่ยวและภาคส่งออก กระตุ้นภาคบริโภค ซึ่งหากมองในแง่มูลค่าหุ้นปัจจุบันถือว่ายังไม่แพงมาก ซึ่งการจัดพอร์ตกองทุนหุ้นไทยให้ผสมผสานกองทุน 3 แบบ ดังนี้

          • แบบที่ 1 กองทุนที่มีนโยบายการบริหารแบบเชิงรุก หรือที่เรียกว่า แอ็กทีฟฟันด์ กองทุนประเภทนี้จะบริหารผลตอบแทนให้ชนะดัชนีอ้างอิง หรือเกณฑ์มาตรฐาน หรือบางคนอาจเรียกดัชนีชี้วัด
          • แบบที่ 2 กองทุนที่มีนโยบายการลงทุนแบบระมัดระวัง หรือแพสซีฟฟันด์ กองทุนประเภทนี้เน้นสร้างผลตอบแทนล้อไปตามดัชนีอ้างอิง
          • แบบที่ 3 กองทุนที่มีนโยบายลงทุนในหุ้นขนาดกลางและขนาดเล็ก หรือมิดแอนด์สมอลแคป
ตลาดการเงิน & ผลิตภัณฑ์และบริการทางการเงิน,ความรู้ทางการเงิน